《遣兴三首》
金朝·李龏

弱龄性淡泊，郑圃吾其师。及兹拙生事，穷窘常经时。

无方可纾拙，何以宣中怀。柴门蔽残席，咏书倦徘徊。

呼儿促觞至，目玩天云飞。山鸟送新响，日迟花露滋。

颓然醉檐下，不省何如时。虽非富贵乐，富贵乃所乖。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。